text: Kig op i aften - månen bliver blodrød
  27 juli 2018 kl. 06.34
  Fredag aften er der rigtig gode muligheder for at se total måneformørkelse, hvor månen får en flot mørkerød farve.
  Blodmåne bliver det kaldt. Fænomenet, der kan opleves fredag aften efter solnedgang.
  - Månen bliver formørket, fordi den kommer ind i jordens skygge. Så månen får en flot rød farve i stedet for den normale hvide, siger museumsformidler hos Gram Lergrav - Museum Sønderjylland, Lars Petersen, til TV SYD.
  Lars Petersen, museumsformidler, Gram Lergrav, Museum Sønderjylland: "Du skal bare finde et sted med frit udsyn mod sydøst. Ingen store træer eller bygninger. Så kan du se den specielle røde farve."
  Gram Lergrav byder alle nysgerrige velkommen. De kan stille spørgsmål, og der er stjernekikkert og et enkelt teleskop til rådighed.
  Men faktisk har du gode muligheder for at se den totale måneformørkelse alligevel - også selvom du ikke har en kikkert.
  - Du skal bare finde et sted med frit udsyn mod sydøst. Ingen store træer eller bygninger. Så kan du se den specielle røde farve, siger Lars Petersen.
  Den seneste totale måneformørkelse var i september 2015. Men der kommer faktisk allerede en igen i januar 2019.
  - Der er måneformørkelse to gange om året, men den kan ikke altid ses fra Danmark. For eksempel hvis det er dagslys. Der er mange betingelser, der skal passe sammen, forklarer Lars Petersen.
  Museumsformidleren, der også tidligere har arbejdet på Orion Planetariet i Jels, forklarer, at man aldrig helt kan vide, hvilken rød farve formørkelsen har. Det afhænger af forhold i atmosfæren. Det kan for eksempel være mængden af vulkansk støv og aske.
  Han opfordrer alle til at opleve det specielle naturfænomen. Uanset om det er i Gram Lergrav eller hjemme i haven med børnene.
  - Det er hyggeligt og rart at opleve det sammen med andre. Så får man mere ud af det, siger Lars Petersen.
  Blodmånen kan ses fra omkring klokken 21.30 og frem til klokken 00.19.
  
  